ભારતીય સ્માર્ટફોન બજાર એક અલગ માર્કેટ બની રહ્યું છે. સામાન્ય મોબાઇલ બજારની સરખામણીએ સ્માર્ટફોન બજારે ભારતમાં પોતાની એક અલાયદી શાખ બનાવી લીધી છે, ખાસ કરીને યુવાઓને આકર્ષિત કરતા નીતનવી ડિઝાઇનવાળા સ્માર્ટફોન બજારમાં ધાર્યા કરતા ઓછી કિંમતમાં મળી આવે છે. પહેલા સ્માર્ટફોનની કિંમત આકાશને આંબતી હતી, જેથી હર કોઇ તેને ખરીદી શકતું નહોતું, પરંતુ સ્થાનિક કંપનીઓ દ્વારા સ્માર્ટફોન બનાવવાની શરૂઆત કરાતા વિદેશી અને મલ્ટીનેશનલ કંપનીઓ દ્વારા પણ હવે બજારમાં સામાન્ય જનતાને પોસાય તેવી કિંમતમાં સ્માર્ટફોન ઉતારવાની ફરજ પડી છે.